18 þúsund Írakar bíða við landamæri Sádí-Arabíu
STJÓRNVÖLD í Írak hunsuðu í gær flugbann Vesturveldanna annan daginn í röð þegar þau sendu flugvél fulla af múhameðstrúarmönnum áleiðis til Sádí-Arabíu en þar fer í hönd hámark árlegrar pílagrímahátíðar, haj. Um átján þúsund Írakar hafa nú safnast fyrir í landamærunum við Sádí-Arabíu og saka fulltrúar stjórnvalda Sameinuðu þjóðirnar um að seinka áætlunum sínum um fjárhagsstuðning við ferðir pílagríma til Mekka.  Rússnesk flugvél af gerðinni Ilyushin-76 lagði upp með 111 pílagríma frá herflugvelli í suðurhluta Bagdad og sagði Rabaee Mohammed Saleh, yfirmaður ríkisflugfélagsins í Írak, að fleiri ferðir væru ráðgerðar á næstu dögum. Hann þakkaði jafnframt stjórnvöldum í Sádí-Arabíu fyrir að hafa leyft fyrstu flugvélinni, sem hafði innanborðs 110 pílagríma, að lenda í Sádí-Arabíu á þriðjudag.  Fulltrúi íraskra stjórnvalda sagði í gær að Írakar hefðu beðið nefnd á vegum SÞ um leyfi til að taka út 2000 bandaríkjadali per mann, til að fjármagna ferðir pílagrímanna, af reikningi sem Írakar fá greitt af í samræmi við svokallaðan "olíu fyrir mat"-samning, en skv. honum mega Írakar selja tiltekinn fjölda olíutunna til að hægt sé að tryggja íbúum landsins matvæli.  Nefndin hafði hins vegar á á þriðjudag gefið upp á bátinn tilraunir til að finna lausn á því hvernig hægt yrði að koma allt að tuttugu og tvö þúsund Írökum í hinar árlegu haj-pílagrímsflugferðir til hinnar heilögu borgar Mekka án þess að brjóta þær reglur sem SÞ hafa sett.  Sagði formaður nefndarinnar, Hollendingurinn Peter van Walsum, að reglur SÞ leyfðu ekki að fé yrði fært inn á reikninga Íraka nema í gegnum þriðja aðila. Írakar hafna þessum rökum og hafa farið fram á að fá féið milliliðalaust. "Írak heldur sig við fyrri kröfu í þeirri fullvissu að markmiðið með því að blanda þriðja aðila inn í þetta sé einungis það að koma í veg fyrir að Írakar uppfylli skyldu sína sem múslimir, og taki þátt í haj."
STJÓRNVÖLD í Írak hunsuðu í gær flugbann Vesturveldanna annan daginn í röð þegar þau sendu flugvél fulla af múhameðstrúarmönnum áleiðis til Sádí-Arabíu.
Þar fer í hönd hámark árlegrar pílagrímahátíðar, haj.
Sagði yfirmaður ríkisflugfélagsins í Írak, að fleiri ferðir væru ráðgerðar á næstu dögum.
Írakar hefðu beðið nefnd á vegum SÞ um leyfi til að taka út 2000 bandaríkjadali per mann, til að fjármagna ferðir pílagrímanna.
Sagði formaður nefndarinnar, að reglur SÞ leyfðu ekki að fé yrði fært inn á reikninga Íraka nema í gegnum þriðja aðila.
Írakar hafna þessum rökum og hafa farið fram á að fá féið milliliðalaust.